Ek het hierdie pos ge 'highjack' om my boodskap op die eerste pos te kry. Hieronder volg die pos soos hy was.
Ek het n hele tyd terug iewers gelees of gehoor hy het die moslem geloof aangehang maar ek is glad nie seker nie! Ek is wel oortuig hy was n dik vrymesselaar!
Hulle het dit op die tv gesê, hy was by die kerk betrek en het daar skool gegaan maar hy het nie sy tradisionele kultuur / geloof op gegee nie.
jy kan maar gaan kyk. Jy kan die bybel vir jou ousie lees tot jy blou is, haar bed sal op stene of verfblikke staan vir die tokolosh.
Tom ek het nou na die beeld gekyk wat jy geplaas het en ek wonder baie daaroor. EK moet jou sê dat ek nogal verstom staan teenoor die mense se reaksies. Wat my nogal die meeste verstom is die uitsprake wat die man maak. Dit is darem so na aan ’n mens se hart wanneer ’n swart man die swakhede van ons vyande so in die lig bring.
Ek lees van beddens wat op bakstene staan. Ek hoor van Mandela wat glo gesê het dat daar nie ’n God is nie. Om die waarheid te sê het ek daardie woorde al in die verlede selfs van helde in die Bybel gehoor wat in tye van hartseer en in ’n staat van totale moedeloosheid, dieselfde gesê het. Terselfdertyd hoor ek dat Mandela wanneer hy kon, alles in se vermoë gedoen het om dienste van die Baptistekerk by te woon.
Ek weet nie of hy gelowig was en of hy nie gelowig was nie. Wat wel vir my die laaste tyd duidelik word, is dat hy ons sogenaamde” Christene” sleg in die sande gesteek het. Ek luister na mense se getuienis wat van Mandela, as president ,se nederigheid getuig het. Hoe hy, toe hy nog die president was, sy eie veiligheid verontagsaam het om ’n joernalis wat per ongeluk geval het, op te help. Hoe hy elke mens wat by hom gekom het, altyd baie belangrik en spesiaal laat voel het. Hoe hy deur sy voorbeeld van vergewensgesindheid en selfbeheersing, die wêreld se morele leier geword het. Dit is om maar net ’n paar eienskappe te noem.
Hoe is dit moontlik dat ons wat die waarheid in ons het en wat veronderstel is om die kontakpunt tussen God en die mens te wees, dat ons jaloers kan wees op ’n mens wat deur die lewe wat hy geleef het, mense so tot stilstand gebring het om oor hulle eie lewens en hulle eie interaksie met ander mense selfondersoekend te dink?
EK weet nie maar ek dink dat ek, wat die lewe betref, nog heeltemal te dom is om dit te verstaan. Miskien was hy ’n geskenk van God om vir ons te leer hoe ’n gelowige eintlik moet wees en hoe ’n gelowige eintlik teenoor ander mense moet optree.
Die waarheid is dat ons lanklaas so na aan ’n rasse-konflik in hierdie land was, soos wat ons nou is. Maar dit is die getuienis van Mandela se lewe en dit waarvoor hy gestaan het, wat die deurslaggewende faktor van die kalmte is, wat tans in die land heers.
Wil jy vir my se dat ons nou mandela moet sien as 'n tipe messias of demi god wat geplaas moet word op 'n verhogie omdat hy 'n paar goeie dinge gedoen het en 'n paar goeie dinge gese het? Was satan nie die mooiste engel in die hemel nie?. Mandela het nog steeds sy voorvader geeste aanbid- laaste slag wat ek gekyk het is dit 'n baie groot NEE volgens die Bybel. Waarom het hy aborsies gewettig, asook homoseksuele verhoudings/troues. Het hy ooit hom teen dit uitgespreek?
Hoekom het hy hom nooit uitgespreek teen xenophobia nie? . Hy het nooit geweld afgesweer nie, inteendeel het hy na sy vrylating no steeds lekker "kill the boer" gesing. Wil jy my se hy kan vir ons 'n voorbeeld wees van hoe om te lewe en 'n christen te wees?
Nadat hy uit die tronk gekom het en President geword het, het hy steeds die 'skiet die Boere' liedjie gesing. Dit is op publieke rekord. Dit terwyl hy in die openbaar voorgegee het hy is n engeltjie.
Ek kan myself net een antwoord gee. 'Iemand' het hom neergesit en mooi verduidelik. Sy werk is gedoen en hy moet nou hierdie nuwe rol speel, want die 'iemand' wil hom opbou as die grootste ikoon wat hierdie wêreld nog gesien het. Hulle het vir hom verduidelik hoe 'groot' en onsterflik sy beeld gaan wees.
Hy is toe verder verduidelik. "Gaan jy nou en probeer die blankes die see in jaag, dan gaan jy jou rieme lelik styfloop. Die blankes is te sterk en steeds in beheer van die magte en dit sal op n bloedbad uitloop waar jou mense net weer die slegste gaan uitstap. Jy sal dan al die roem en geld wat ons jou aanbied misloop, julle gaan weer die 'mag' verloor en waarvoor het jy dan jou lewe lank gestry?"
My opinie is dat hy hierdie twee opsies oorweeg het en besluit het om die 'ikoon' te word. Hy en sy opvolgers sou dan stelselmatig die blanke so verswak dat hul uiteindelik, selfs na sy dood, hul doel sal bereik. Hy het geensins vergewe en vergeet nie. Hy het net sy rol wat aan hom gegee is, baie goed gespeel. Hy was n geduldige man en het besef geduld is wat nodig is om Suid Afrika deel te maak van die Afrika droom, sonder blankes en sonder grensdrade.
Hy is 27 jaar tronk toe vir wat hy geglo het. Die Boeremag is ook lewenslank tronktoe vir wat hulle glo.
Volgens die Bybel is rebellie soos die sonde van heksery. Goed of sleg gesag is van God. Selfs die ANC sin. Of dan die NP sin. Of mens 'n moordenaar onwettig doodskiet of 'n onskuldige persoon vermoor jy is ewe skuldig voor die wet. Albei is moord. Of jy die een regime probeer omverwerp of die ander dit bly dieselfde.
Die 1994 verkiesing was baie lank in beplanning. Ek glo Mandela het lank reeds geweet wat sy rol was om te speel. Ek was in 1992 in die weermag. Ons uitsluitlike opdrag op die tyd was om die deksel op die pot te hou. Ek glo Mandela sin was dieselfde. Sy missie was om 'n vreedsame oorgang teweeg te bring.
Dit is vir albei kante 'n wen wen situasie. Ter wille van die blankes is die oorgang vreedsaam. Die ANC en die anargiste is ook tevrede omdat dit in lyn is met die twee revolusie plan. Die SAKP en PAC sou dit natuurlik verkies het as die oorgang nie vreedsaam was nie en alle gesag vroegtydig omver gewerp kon word. Alles is natuurlik nie vir hulle verlore nie, hulle kan aanhou met hulle stryd terwyl hulle wag vir die tweede revolusie.
Mandela se werk was om almal te flous. Vir ons dat die stryd verby is, vir die ANC SAKP en PAC dat hulle nog 20 jaar het vir die tweede revolusie. Na sy eerste termyn tree hy uit, vir hom is die stryd verby hy kan aftree en uittree.
Almal wen, ons het ons 'n vrede en die pad is uitgele na die tweede revolusie. Die ANC, SAKP en PAC sou eenvoudig nie met 'n geweldadige oorgawe op die tyd weggekom het nie.
Al wat nou nodig is is dat die bus in die regte rigting bly beweeg, en die bestuurders nie selfgesentreerd raak en die tweede revolusie verongeluk nie.
Mandela het sy afgespreekte werk gedoen en baie goed ook. 'n Een revolusie plan sou nie werk nie, 'n twee revolusie plan sou gevolg moes word.
Net soos die die ANC 20 jaar geleentheid gegee is om die tweede revolusie te beplan en uit te voer het die vyande van die ANC ook 20 jaar gekry om die ANC te korrupteer tot so mate dat hulle nie die knoop sal kan deurhak nie. 19 jaar gelede is die blankes 'n rat voor die oog gedraai om te glo dat die nuwe Suid Afrika gelyk sal wees en dat die "stryd" verby is. In dieselfde asem is die ANC ook 'n rat voor die oog gedraai om te glo hulle sal hulle revolusie 20 jaar later suksesvol kan uitvoer.
Ons kan net dankbaar wees dat Mandela sy deel gedoen het. Of hy 'n goeie mens was of nie, God het ons geseen met hom.
Met sy opvolgers wat so maklik omgekoop en gekorrupteer kan word en nie hulle mandaat deeglik en selfloos en stiptelik soos hy uitvoer nie is die 2de revolusie vandag onmoontlik.